**Mór Városi Önkormányzat Képviselő-testületének**

**4/2019. (I.30.) Kt.**

**határozata**

**a Móri Polgármesteri Hivatal Szervezeti és Működési Szabályzatának módosítása tárgyában**

Mór Városi Önkormányzat Képviselő-testülete – irányító szervi jogkörben eljárva – az államháztartásról szóló 2011. évi CXCV. törvény 9. § b) pontja alapján a Móri Polgármesteri Hivatal Szervezeti és Működési Szabályzatát 2019. február 1-jei hatállyal az alábbiak szerint módosítja:

**1. A Móri Polgármesteri Hivatal Szervezeti és Működési Szabályzata VI. fejezet a) pontjában a**

„kivéve a közterület felügyelőt, aki éves munkaidőkereten belül, külön munkabeosztás szerint dolgozik”

**szövegrész elhagyásra kerül.**

**2. A Móri Polgármesteri Hivatal Szervezeti és Működési Szabályzata VI. fejezet a következő VI. 4/A. ponttal egészül ki**

„VI. 4/A A jegyző a hivatali dolgozók részére kérelemre biztosítja a rugalmas munkaidő, illetve a csúsztatható munkakezdés lehetőségét, azzal, hogy a rugalmas munkaidő-szervezés, illetve a csúsztatható munkakezdés mellett biztosítani kell a hivatal zavartalan működési rendjét.”

Határidő: 2019.02.01.

Felelős: jegyző( Önkormányzati Iroda)

Fenyves Péter Dr. Ujszászi György Szabolcs

polgármester jegyző